Инарла Тормасовга ша язйиначу рапорта т1ехь пристава Келекаев Мамед-Мурзас яздо: «Теркал дехьарачу г1умкашна юкъа ас хьажийначу геланчо, б1она куьйгалхочо Кандемиров Шабазгирас, таллам беш тхан мостаг1алла долчу нохчийн халкъа юкъахь, хьан локхалле ас хьалха хаам бина ма-хиллара, октябран 31-чу дийнахь суна т1е схьавеара Г1излара. Цо дийцира нохчий бакъ а долуш, Таймин Бийболатан юьртахь Майртуьпахь гулбеллера тайп-тайпанчу ярташкара схьа. Уьш т1елата кечбелла бара г1алг1азакхийн станицашна. Амма уьш суна ца хуучу бахьанина барт а ца хилла д1асабуьйхира.